Blieķu kalns

Blieķu kalns ir pilskalns, kas atrodas Dienvidkurzemes novada Cīravas pagastā. Kā rakstījis Ernests Brastiņš, šo pilskalnu uzgājis un konstatējis skolotājs J. Sudmalis. Tas atrodas 3 kilometrus uz dienvidiem no Cīravas muižas, netālu no Akmeņu mazmuižas, tai vietā, kur Akmenes upīte ietek Durbē.

Pilskalns ierīkots uz zemesraga, kas no dienvidiem un ziemeļiem iesniedzas apkārtējās pļavās, apkārt tam apvijas Akmenes upīte. Uzbedums un grāvis atrodas plakuma dienvidu galā. Vaļņa augstums un grāvja dziļums ir tikai līdz vienam metram, jo grāvis pa daļai aizbērts ar uzbeduma zemēm, ierīkojot ceļu jaunsaimniecībai. 

 Atsauces 

 Ārējās saites 

 Blieķu kalns - pilskalns

Kategorija:Pilskalni Kurzemē
Kategorija:Cīravas pagasts
Kategorija:Arheoloģiskie pieminekļi Latvijā